གཞན་ཡང་མཁས་བླུན་མང་པོས་འགྲེལ་བཤད་ཀྱི་ཁུར་བླངས་པ་དེ་ཡང་སུམ་ཅུ་པ་དང་རྟགས་ཀྱི་འཇུག་པའི་གཞུང་འབའ་ཞིག་ལ་གསུངས་ཁོ་ནར་བརྟེན་བསྟན་བཅོས་ཀྱི་ཡན་ལག་གཞན་རྣམས་བརླགས་ཟིན་པའི་རྗེས་སུ་ཡིན་པ་བཤད་མ་དགོས་སྟབས།སུམ་འགྲེལ་དེ་དག་ཀྱང་བོད་སིལ་བུ་ཁ་ཐོར་གྱི་མཇུག་ལ་བརྩམ་པ་གཏན་འཁེལ་བས་བསྟན་པ་སྔ་དར་གྱི་སྐབས་བོད་ཀྱི་བརྡ་སྤྲོད་པའི་གཞུང་ལུགས་བརྒྱད་དམ།ཡང་ན་སུམ་རྟགས་གཉིས་ལ་འགྲེལ་པ་རྒྱས་བསྡུས་ཙམ་ཡང་མ་བྱུང་བར་བཤད་རྒྱུན་དར་ཞིང་།སྨག་ལ་སྒྲོན་མེ་བཏེགས་པ་བཞིནཇི་ལྟར་བྱུང་བའང་གོ་བ་ལོན་དཀའ་བ་ཞིག་མ་ཡིན་ནམ།